Ihesaldia (telesaila)

Ihesaldia, (Ihesaldia: Basauri 1976) gisa ere iragarria, Pausoka eta Euskal Telebistak ekoitzitako telesail laburra da. Egiazko gertakizunetan oinarritua, 1976an Basauriko kartzelako bost presok egindako ihesladi saiakera bat kontatzen du. Jabi Elortegik zuzendua eta bost atal ditu. Aktore taldea Iñigo Aranbarri, Xabi Perurena, Xabi "Jabato" López, Aitor Borobia, Jon Ander Alonso, Aitor Beltran, Nerea Gorriti, Miren Arrieta eta Paco Revueltasek osatzen dute.

Atalak emititzeko modua berezia izan zen. Netflix bezalako plataformek telesailak kolpe batez igotzen dituztenez sarera, Euskal Telebistak antzeko zerbait egitea erabaki zuen, garai berrietara egokitu nahian. 2019ko abenduaren 15ean emititu zen lehenengo saioa ETB 1en eta bost egunez jarraian eman zuten telesaila, abenduaren 19an amaitu arte.

 Sinopsia 
Basauriko kartzelan dauden bost presok ihes egin dutela sinetsaraziko diote mundu guztiari. Haatik, asteak pasatuko dituzte teilatuko zulo batean ezkutatuta, egunez lo eginez eta gauez tunela zulatzen. Egiazko historia bat oinarri hartuta, gertakizunaren inguruan sortzen den tentsioa erakusten du telesailak: neguko hotzak harrapatuta, janari eta botikarik gabe ezkutatuta dauden presoen egoera kaxkarra; ihesaldian sartuta dauden ETAko kideak kontrolatu nahi dituen ETAren zuzendaritzaren presioak; ustez ihes eginda dauden presoen familien jakin mina, eta kartzelako zuzendariaren azpijokoa ihesaldiak bere lan-ibilbideari kalterik egin ez diezaion.

 Benetako protagonistak 
Telesaila benetako gertaeretan oinarrituta dago, baina egoera eta pertsonaia asko sortutakoak dira dramatizazio premiengatik. Ihesaldian parte hartu zuten bost presoen benetako izenak hauek dira:
+Fikziozko izenaBenetako izenaPreso motaPeio ArzamendiPatxi AranaETA Euskadi Ta AskatasunaJosean UriondoJose Ignacio ArmayoETA Euskadi Ta AskatasunaDiego Rojas "Fugas"Santiago Marcos-Tolsa "El fugas"Preso komunaJulian Izagirre "Juli"Jose Vicente DarocaPreso komunaXabi Garcia de IbarPedro Martinez IlarduyaPCE (R) Espainiako Alderdi Komunista (berrosatua)

 Denboraldiak 
 Denboraldia Atalak Estreinaldia Amaiera Audientzia (bataz bestekoa) Ikusleak  Kuota (eusk.) 1 5 2019ko abenduaren 15a 2019ko abenduaren 19a 16.000 ikusle %2,1 (%6,3)

 Audientzien eboluzioa (5 atalak) 

 Atalak eta audientziak 

AtalaAtalaren izenburuaEmisio dataAudientziaIkusleakKuota 1 1. atala 2019ko abenduaren 15a (igandea) %2,4 (%7,8) 2 2. atala 2019ko abenduaren 16a (astelehena) 20.000 ikusle%2,6 (%6,0) 3 3. atala 2019ko abenduaren 17a (asteartea) 13.000 ikusle%1,8 (%4,8) 4 4. atala 2019ko abenduaren 18a (asteazkena) 16.000 ikusle%2,2 (%6,7) 5 5. atala 2019ko abenduaren 19a (osteguna) 12.000 ikusle%1,7 (%6,0)

 Aktoreak eta pertsonaiak 
  Protagonista  Kartzelako presoa Familia Kartzelako langilea  Besteak 

 Aktorea                          Pertsonaia                       PaperaIheslariakIñigo Aranbarri   Peio ArzamendiIhesaldiko burua. ETAko kidea eta Joseanen lagun mina. Anaren senarra. Gurasoak kanpoan zain ditu.Xabier Perurena  Josean UriondoIhesaldiko kide bat. ETAko kidea eta Peioren lagun mina.Xabi 'Jabato' Lopez  Diego Rojas "Fugas"Ihesaldiko kide bat. Preso komuna eta Julianen lagun mina. Hainbat aldiz kartzelatik ihes egin du. Mertxeren neba da.Aitor Borobia  Julian Izagirre "Juli"Ihesaldiko kide bat. Preso komuna eta "Fugas"en lagun mina. Aita kartzelara joaten zaio.Jon Ander Alonso  Xabi Garcia de IbarIhesaldiko kidea. PCE (R)ko kidea. Kartzelan ez du lagun askorik.Beste presoakAitor Beltrán Mikel "Beltza" (Miguel Angel)ETAko kidea. Kartzelan bera da komandoko arduraduna eta Juarezekin negoziatzen du.Arkaitz Gartziandia  ETAko kidea.Xanti Agirrezabala IñakiETAko kidea.Yeray Vázquez "Txispas"Kartzelako salataria. Zaintzaileen nagusiak erosita dauka informazioa pasatzeko.Jon OlivaresPreso komuna. Diego "Fugas"en eta Julianen laguna.FamiliakoakNerea Gorriti Ana DuoPeioren emaztea.Asier HernandezJulianen aita.Miren GojenolaPeioren ama.Mikel LaskurainPeioren aita.Miren Arrieta Mertxe RojasDiego "Fugas"en arreba.Kartzelako langileakPaco Revueltas JuarezKartzelako zuzendaria da. Ez du arazo handirik nahi, kartzelaz aldatu eta Euskal Herritik joan nahi duelako. Mikel "Beltza"rekin negoziatzen du ETAko kideak kontrolatuta izateko.Pablo ViñaKartzelako zaindarien arduraduna da. "Txispas" erosita dauka informazioa pasa diezaion.Aitor FernandinoKartzelako zaindaria.Asier TartásKartzelako zaindaria.Gabriel OcinaKartzelako medikua.Mikel MartinezKartzelako zuzendariaren goikoa, nagusia.Agertutako beste pertsonaiakKepa Errasti ETAko kidea eta Ana eta erakundearen arteko kontaktua.Ina Juaristi ETAko kidea.Iñaki Beraetxe KepaETAko buruetako bat. Hendaian geratzen da Anarekin.Jose Kruz Gurrutxaga ETAko kideen abokatua.

 Pertsonaiak atalez atal 

  = Agertu da
  = Ez da agertu

AktoreaPertsonaiaAtalak12345 Iñigo Aranbarri Peio Arzamendi Xabier Perurena Josean Uriondo Xabi 'Jabato' Lopez Diego Rojas "Fugas" Aitor Borobia Julian Izagirre "Juli" Jon Ander Alonso Xabi Garcia de Ibar Aitor Beltrán Mikel "Beltza" (Miguel Angel)Arkaitz GartziandiaETAko kideaXanti AgirrezabalaIñakiYeray Vázquez"Txispas"Paco RevueltasJuarezPablo ViñaKartzelako zaindarien arduradunaAitor FernandinoKartzelako zaindariaAsier TartásKartzelako zaindaria Nerea Gorriti Ana DuoAsier HernandezJulianen aitaMiren GojenolaPeioren amaMikel LaskurainPeioren aitaKepa ErrastiETAko kontaktuaIna JuaristiETAko kideaIñaki BeraetxeKepaJose Kruz GurrutxagaETAko kideen abokatua Miren Arrieta Mertxe RojasJon OlivaresPreso komunaGabriel OcinaMedikuaMikel MartinezKartzelako zuzendariaren goikoa

 Ekoizpena 
Xabier Zabaleta da telesailaren ekoizle eragilea, baita gidoilaria ere, Aitor Eneritz eta Asier Gerikaetxeberriarekin batera. ETBren oniritzia jaso aurretik beste toki batzuetan proiektua erakusten hasiak ziren. Gidoilariek egiazko kontakizunak hartu dituzte oinarri, baina ekintza eta pertsonaia asko behar dramatikoen bidez sortuak dira, eta protagonisten izenak aldatu egin dituzte.

Maite Iturbe EITBko zuzendariak Euskal Telebistak hiru telesail labur egiteko asmoa zuela iragarri zuen Eusko Legebiltzarreko kontrol batzordean, 2019ko martxoan. Iragarpen horren ondoren EITBk ekoiztetxeentzako deialdia ireki zuen, eta Pausokak aurkeztutako proiektuari oniritzia eman zioten. Udan gidoiak lantzen eta azken ukituak emateari ekin zioten, telesaila 2019an estreinatzeko asmoz, nahiz eta Josu Bilbao ETBko fikzio arduradunak zailtasunak zeudela aurreratu zuen.

2019ko irailean denboraldi berriko programazioa aurkeztu zutenean eskaini zituzten telesailaren lehen xehetasunak, eta grabaketak laster hasiko zirela adierazi zuten arduradunek. Udazkenean zehar grabaketak burutu zituzten hainbat lokalizaziotan, tartean Segoviako kartzela zaharrean, Azpeitiko esklaben komentuan, Basauriko espetxe ondoko poliziaren egoitzan, Legazpiko tailer batean eta Hendaian.

2019ko azaroan iragarri zuen ETBk telesailaren estreinaldia, aktoreen berri emanez, eta lehen irudiak ere eskaini zituzten. Abenduaren 15ean estreinatu zen ETB 1en, eta bost atalez osatuko da.

 Ikusleen kuota 
Batez beste 16.000 ikus-entzule izan zituen Araban, Bizkaian eta Gipuzkoan (%2,1eko ikusle kuota). 2019ko azaroan ETB1ek %2,2ko kuota bereganatu zuen, eta abenduan %1,9koa du batez beste. Bada beste datu kezkagarri bat, gainera: 25 eta 44 urte arteko herritarren artean %0,5eko ikusle kuota izan zuen telesailak. Hobea izan zen datua 13-24 urte arteko gazteen artean: %2,6koa. Bost atal izan zituen telesail berriak, abenduaren 15etik 19ra eman zituen ETB1ek, eta Nahieran zerbitzuan ikusgai daude.

 Erreferentziak 

 Kanpo estekak 

Kategoria:Euskaraz egindako telesailak
Kategoria:Euskal Herriko telesailak
Kategoria:Euskal Telebistan emititutako telesailak
Kategoria:ETB1eko saioak
Kategoria:Euskal Herrian girotutako telesailak
Kategoria:Telesail dramatikoak